ߕߎߙߊ (ߛߌߦߊ)

ߕߎߙߊ ߟߎ߬ ߦߋ߫ ߡߊ߲߬ߘߋ߲߫ ߡߌߙߌ߲ߘߌ ߘߏ߫ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߘߐ߫߸ ߡߍ߲ ߠߎ߬ ߛߌ߰ߦߌߟߊ ߞߘߏߥߊߙߌ߫ ߞߐ߬ߘߎ߮ ߕߟߋ߬ߓߋ ߘߐ߫ ߖߌ߬ߣߍ߬ ߓߐߕߏ߲ ߠߊ߫ ߡߊ߲߮ ߕߌ߲߬ߞߎߘߎ߲ ߘߐ߫߸ ߓߌ߬ߦߊ߲ߞߎ߬ߡߊ߲߫ ߣߌ߫ ߕߎߓߊ߫ ߟߎ߫ ߘߐ߫߸ ߊ߬ߟߎ߬ ߦߋ߫ ߖߌ߬ߣߍ߫ ߝߣߊ߫ ߘߐ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߡߊ߬. 

ߊ߬ߟߎ߬ ߦߋ߫ ߂߆ ߀߀߀ ߟߋ߬ ߘߌ߫ ߛߌ߰ߓߊ߮ ߞߙߎߞߍ߬ߙߍ ߁߆ ߄߀߀ ߀߀߀ ߘߐ߫ (ߡߍ߲ ߕߐ߮ ߛߓߍ߫ ߘߊ߫ ߂߀߀߁ ߠߊ߫). ߊ߬ߟߎ߫ ߝߊ߲߬ߓߊ ߦߋ߫ ߛߏߡߊ ߟߎ߬ ߣߌ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫. ߜߋ߲߬ߞߘߎ߬ߢߐ߲߰ߦߊ ߦߋ߫ ߕߎߙߊ ߟߎ߬ ߣߌ߫ ߡߊ߬ߥߎ߬ߞߊ ߟߎ߬ ߕߍ߫: ߊ߬ߟߎ߬ ߣߴߏ߬ ߟߎ߫ ߦߋ߫ ߘߍ߬ ߟߊ߫ ߝߌ߬ߘߊ߬ (ߛߊߟߌߟߏ߲߫) ߞߋߟߋ߲ ߡߊ߬ ߕߏ߯ߘߊ߫ ߞߋߟߋ߲ ߝߣߊ߫ ߟߊ߫߸ ߊ߬ ߣߌ߫ ߟߊ߲߬ߘߊ ߣߌ߫ ߢߊߘߐ ߟߎ߫. ߛߌ߫ ߛߎ߯ ߞߋߟߋ߲ ߝߣߊ߫ ߦߋ߫ ߞߍ߫ ߟߴߊ߬ߟߎ߫ ߟߊ߫ ߛߐ߲߬: ߘߏ߲߬ߛߏ߸ ߛߎߡߊߥߙߏ߸ ߖߓߊ߬ߕߍ߸ ߖߏ߬ߡߊ߲߬ߘߍ߸ ߖߓߊ߬ߕߍ߸ ߊ߬ ߣߌ߫ ߤߊߌߘߙߊ߸ ߒ߬ߞߊ߬ ߘߐ߬ߞߏ ߘߏ߲߬ߢߐ߲߰ߘߐ߬ ߕߴߊ߬ߟߎ ߣߌ߫ ߡߊ߬ߣߌ߲߬ߞߊ ߟߎ߬ ߕߍ߫. ߕߤߐ ߟߋ߬ ߦߴߊ߬ߟߎ߫ ߟߊ߫ ߛߎ߬ߡߊ߲ ߠߎ߬ ߘߐ߫ ߓߍ߬ߘߍ ߟߎ߬ ߘߌ߫.

 ߝߐߓߏߟߏ߲ߘߐߦߊ 
ߓߐߖߎ ߞߟߏߜߍߢߐ߲ ߘߏ߫ ߟߎ߫ ߕߊ߫ ߝߐߟߌ߫ ߘߐ߫߸ ߖߙߎߡߎ߲߫ ߥߙߍ ߟߋ߬ ߦߋ߫ ߛߐ߬ߛߐ߲߬ ߠߊ߫ ߏ߬ ߟߎ߬ ߘߐ߫: ߘߌߜߊߟߋ߸ ߜߊ߬ߣߋ߸ ߜߋߥߟߋ߸ ߟߍ߲ߜߍߘߜ߭ߎ߸ ߣߋߓߎ߸ ߕߎߙߊ߸ ߥߍ߲ߜ߳ߍ߸ ߥߡߋߓߏ߸ ߥߍ߲߸ ߦߙߊߡߛߊ߸ ߦߙߌߜߟߋ߫. 

 ߞߊ߲ 
ߊ߬ߟߎ߬ ߟߊ߫ ߞߊ߲ ߦߋ߫ ߕߎߙߊ ߟߋ߬ ߘߌ߫߸ ߏ߬ ߡߍ߲ ߦߋ߫ ߡߊ߲߬ߘߋ߲߫ ߞߊ߲ ߘߏ߫ ߘߌ߫߸ ߊ߬ ߝߐߓߊ߮ ߓߛߌ߬ߞߌ߬ߣߍ߲ ߦߙߌߞߊ ߞߍ߫ ߘߊ߫ ߡߐ߰ ߃߈ ߅߀߀ ߟߋ߬ ߘߌ߫ ߁߉߉߃ ߟߊ߫. 

 ߞߊ߲߫ ߓߏߟߏ߲ ߠߎ߬ 
ߕߎߙߊ ߣߌ߫ ߖߐ߰ߓߊ ߣߌ߫ ߡߊߣߐ ߟߎ߬ ߦߋ߫ ߞߊ߲߫ ߞߋߟߋ߲߫ ߠߋ߬ ߝߐ߫ ߟߊ߫߸ ߥߟߴߊ߬ߟߎ߫ ߦߋ߫ ߢߐ߲߮ ߞߊ߲ߓߏߟߏ߲ ߠߎ߬ ߟߋ߬ ߘߌ߫߸ ߘߟߊߡߌ߬ߘߟߊ ߕߍ߫ ߘߏ߲߬ ߠߊ߫ ߡߍ߲ ߠߎ߬ ߕߍ߫ ߝߐߟߌ ߘߐ߫ ߡߎ߰ߡߍ߫. ߣߴߌ ߓߊ߲߫ ߘߴߊ߬ ߞߋߟߋ߲߫ ߡߍ߲߫ ߠߊ߫ ߘߐߙߐ߲߫߸ ߌ ߘߌ߫ ߛߴߊ߬ ߕߐ߬ ߝߌ߬ߟߊ߬ ߞߎߡߊߢߐ߲߯ߦߊ߫ ߟߊ߫ߊ߲ ߠߎ߬ ߖߍ߬ߘߍ ߦߋ߫ ߣߌ߲߬ ߛߙߋ ߟߋ߬ ߘߌ߫ ߛߊߣߌ߲ߞߏ߬ߟߋ߫߸ ߞߊ߲ߔߌ߬ߟߋ߬ ߣߌ߫ ߜ߭ߊ߲߭ߕߊ߬ ߟߎ߬ ߣߌ߫ ߦߙߐ߫ ߛߌߦߊߡߊ߲߫ ߘߐ߫ ߖߌ߬ߣߍ߫ ߦߊ߲߬. 

ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߏ߬ ߟߎ߬ ߓߍ߯ ߕߐ߮ ߛߓߍߣߍ߲߫ ߦߋ߫ ߕߟߋ߬ߓߋ߬ߞߊ ߟߎ߬ ߟߊ߫ ߘߐ߬ߛߙߋ ߟߎ߬ ߘߴߊ߬ߟߎ߫ ߘߊ߲߬ߡߊ߬ ߟߋ߬. ߊ߲ ߠߎ߬ ߖߍ߬ߘߍ ߘߋߣߍ߲ߕߐ ߕߘߍ߬ ߦߋ߫ ߘߏ߯ߣߍ߲߫ ߡߍ߲߫ ߠߊ߫ ߡߊߣߐ߯ ߞߊ߲ ߘߐ߫߸ ߊ߲ ߠߊ߫ ߡߐ߰ߓߊ ߟߎ߬ ߕߘߍ߬ ߦߋ߫ ߖߐ߰ߓߊ߬ ߟߐ߯ߘߎ߮ ߣߌ߫ ߡߊߣߐ ߓߍ߯ ߟߐ߬ ߟߊ߫߸ ߊ߬ߟߎ߫ ߘߏ߲߬ ߕߘߍ߬ ߦߴߏ߬ ߓߍ߯ ߘߐߕߍ߰ ߟߊ߫ ߡߊߣߐ߯ ߞߊ߲ ߠߋ߬ ߛߘߊ߫ ߘߐ߫. ߟߊߒߡߊ߫ ߘߐ߫ ߡߊߣߐ ߟߎ߬ ߟߊ߫ ߛߐ߰ߡߊ߬ ߞߐ߲߬ߘߐ߲߬ߠߌ߲ ߠߋ߬ ߦߋ߫ ߞߏ߫ «ߓߊ߮ߝ߭ߏ߮»߸ ߞߵߊ߬ ߕߘߍ߬ ߖߐ߰ߓߊ ߟߎ߬ ߕߊ ߦߋ߫ «ߓߊߓߎ߬ߥߊ߰» ߟߋ߬ ߘߌ߫ߕߍߕߍ߮ ߣߌ߲߬ ߞߣߐߘߐ ߓߍ߯ ߦߴߊ߲ ߖߍ߬ߘߍ ߟߐ߲ߕߊ ߣߌ߫ ߡߍ߲ߢߐ߲߯ߠߊ߫ ߥߙߍߓߊ ߟߎ߬ ߟߋ߬ ߘߌ߫. 

 ߦߟߌߡߊߛߙߋ ߟߎ߬ 

ߦߌߟߡߊ:ߞߊ߲
ߦߌߟߡߊ:ߛߌߦߊ߫ ߞߙߎ ߘߏ߫ ߖߌ߬ߣߍ߫
ߦߌߟߡߊ:ߣߌ߲ߓߊ߫ ߝߍ߬ߟߊ ߞߊ߲
ߦߌߟߡߊ:ߡߊ߲߬ߘߋ߲߫ ߞߊ߲